A Trianoni békeszerződés súlyosan megcsonkította a járást, nyugati részét Ausztriának ítélték. Sopron városa mellett sok kisebb település is Ausztria fennhatósága alá került. Az 1921. december 14.-16-a között rendezett népszavazáson Sopron és környéke utólag választhatott, hogy melyik államhoz kíván tartozni. A kérdéses területen a leadott szavazatokat egyben számolták össze, nem településenként külön-külön. A falvak végeredménye vegyes volt, a többségük osztrák fennhatóság alatt maradt volna. Az újbóli Magyarországhoz való tartozást a Sopronban Magyarországra leadott szavazatok magas aránya döntötte el. Sopron ezért megkapta a "Leghűségesebb Város" címet. Az 1950-es megyerendezéskor az akkor megszüntetett Csepregi járás északi részével gyarapodott a járás.